open-index/open-wikipedia-markdown huggingface dataset:
Extinction

**Extinction** on säveltäjä Osmo Tapio Räihälän neljäs profiililevy (UVU229). Se ilmestyi 6. helmikuuta 2026 Uvuloid-levymerkillä. *Extinction* on livealbumi ja konseptialbumi.

Levy sisältää Räihälän "Luontokatotrilogiaksi" nimeämän teossarjan, jonka hän sävelsi vuosina 2020 ja 2024. Säveltäjä ottaa albumilla voimakkaasti kantaa luonnon tuhoamista vastaan: avausteos *Swarm* käsittelee lajikatoa, *Biodegradable Kiss* ("Biohajoava suudelma") luontokatoa ja saastumista, ja päätösraita *Oil Today Water Tomorrow* ilmastonmuutoksen seurauksia. Näiden lisäksi albumilla on kaksi lyhyehköä raitaa elektronista musiikkia, jotka niveltävät kahta ensin mainittua teosta.

*Swarm* on jousioktetto, joka on sävelletty 2020 Virtuosi di Kuhmon tilauksesta ja kantaesitetty 2021 Hauhon musiikkijuhlilla. *Biohajoava suudelma* on teos huiluille ja lyömäsoittimille, ja se on sävelletty 2024 huilisti Kaisa Kortelaisen ja lyömäsoittaja Jerry Piipposen tilauksesta. Nämä kaksi teosta sekä niiden väliin sijoittuvat elektronisen musiikin teokset *Versum II: Postea* ja *Versum III: Inter* (molemmat sävelletty 2024) on äänitetty konsertissa 28.9.2024 Helsingin Musiikkitalossa. *Oil Today Water Tomorrow* on sävelletty 2024 ja sen on tilannut Anna-Sofia Anttonen; äänite on konsertista Viitasaaren Musiikin aika -festivaalilla 3.7.2025. Myös elektronisen musiikin teokset ovat liveäänityksiä. Kansiteksteissä Räihälä toteaa levyn tematiikan edellyttäneen sitä, että se julkaistaan livealbumina. Levy on omistettu Eriikka Maalismaalle, joka menehtyi pian albumin ensimmäisten raitojen äänityksen jälkeen. 

## Kappaleet
#
#
#
#
#

## Esiintyjät
* Avanti!-kvartetti (1)
* Airo-kvartetti (1)
* Osmo Tapio Räihälä (2, 3)
* Kaisa Kortelainen (4)
* Jerry Piipponen (4)
* Anna-Sofia Anttonen (5)

Avanti!-kvartetti esiintyy kokoonpanossa Anna-Leena Haikola ja Eriikka Maalismaa (viulu), Riitta-Liisa Ristiluoma (alttoviulu) ja Mikko Ivars (sello). Airo-kvartetti esiintyy kokoonpanossa Maria Puusaari ja Reeta Maalismaa (viulu), Katrīna Pelnēna (alttoviulu) ja Pinja Nuñez (sello).

;Muut tekijät
* Antti Pohjola – äänittäjä
* Anders Pohjola – masteroija
* Mikael Tiittanen – saliääni (2, 3)
* Timo Kurkikangas – saliääni (5)
* Osmo Tapio Räihälä – tuottaja, kannen kuvittaja

## Lähteet
Napolin metro

**Napolin metro** () on Napolin maanalainen raideliikenneverkosto. Se muodostuu neljästä päälinjasta, joita hallinnoi kolme eri yhtiötä.

## Linjat

### Linja 1
Linja 1 avattiin 28. maaliskuuta 1993. Sitä hallinnoi Metronapoli S.p.a., se kulkee Piscinolalta Garibaldille, on 18,8 kilometriä pitkä, ja siinä on 19 käytössä olevaa asemaa.

Linja 1:llä sijaitseva, barcelonalaisen arkkitehdin Òscar Tusquets Blancan suunnittelema Toledon asema on The Daily Telegraphin teettämässä kyselyssä todettu Euroopan kauneimmaksi metroasemaksi.

### Linja 2
Linja 2 avattiin 20. syyskuuta 1925. Napolista San Giovanni Barrasta Pozzuoliin kulkevaa linja 2:ta hallinnoi Trenitalia. Linjalla on 12 käytössä olevaa asemaa ja se palvelee päivittäin noin 90&nbsp;000:ta matkustajaa.

Ennen metrolinjoja Napolilla oli (ja on edelleen) poikkikaupunkijunapalvelu, joka tunnetaan nykyään nimellä linja 2. Se oli ensimmäinen laatuaan Italiassa. Passante ferroviario di Napoli alkoi kuljettaa matkustajia 14 kilometrin reitillä vuonna 1925. Myöhemmin se tunnettiin nimellä Metropolitana FS, jonka lyhenteet viittaavat Ferrovie dello Stato Italianeen, valtionrautatieoperaattoriin, joka edelleen liikennöi linjaa. Nykyään sitä kutsutaan nimellä linja 2.

Vuosina 1906–1925 rakennettu Passante sisälsi alusta alkaen myös liukuportaat.

### Linja 6
Linja 6 avattiin 4. helmikuuta 2007. Linja 6:ta hallinnoi Metronapoli S.p.a. Linja 6 kulkee Mostrasta Piazza Municipioon, se on 5,8 kilometriä pitkä ja siinä on 8 asemaa. Linja kulkee vuonna 1925 avatun Mergellinan aseman kautta ja risteää tällä asemalla linjan 2 kanssa. Linja 6:n laajennus avautui 16. heinäkuuta 2024.

### Linja 11
16. heinäkuuta 2005 avattiin uusi esikaupunkilinja, linja 11, joka myös tunnetaan nimellä *linea Arcobaleno* (’sateenkaarilinja’). Nimi juontuu siitä, että linjan kaikki asemat ovat eri värisiä. Linjaa hallinnoi EAV (Ente Autonomo Volturno). Linja on 10,5 km pitkä ja siinä on 5 asemaa.

## Taideasemat
Napolin metron taideasemat (Metro Art Napoli) koostuvat 19 taideasemasta linjojen 1 ja 6 varrella. Se on esimerkki eri puolille kaupunkia hajautetusta taidemuseosta, joka yhdistää arkkitehtuurin ja taiteen ja tarjoaa nähtäville yli 300 taideteosta nykytaiteen taiteilijoilta. Taideasemista 12 on linjan 1 asemia (Graibaldi, Duomo, Università, Municipio, Toledo, Dante, Museo, Materdei, Salvator Rosa, Quattro Giornate, Vanvitelli ja Rione Alto) ja seitsemän linjan 6 asemia (Mostra, Lala, Arco Mirelli, Chiaia, Augusto, Mergellina ja San Pasquale).

## Lähteet
Carolinon akvedukti

**Carolinon akvedukti** eli **Vanvitellin akvedukti** on akvedukti, joka rakennettiin tuomaan vuorilta vettä Casertan palatsiin  ja palvelemaan myös sen varrella sijaitsevia myllyjä, rautatehdasta ja teollisuuslaitoksia. Sen näyttävin osa Ponti della Valle -viadukti on upea insinööritaidon saavutus. Akveeduksti on osa Unescon maailmanperintökohdetta Casertan palatsi.

Akveduktin suunnitteli arkkitehti Luigi Vanvitelli. Sen rakentaminen aloitettiin vuonna 1753, ja se toteutti Bourbonien kuningas Kaarle VII:n unelman. Akveduktin ansiosta vesi saavuttaa Casertan kuninkaallisen palatsin kuninkaallisen puiston vesiputouksen korkeudella ja sieltä se laskeutuu 38 kilometrin matkan jälkeen ravitsemaan monimutkaista allas- ja suihkulähdejärjestelmää. Akvedukti alkaa Taburnon vuoren juurelta Buccianossa Airolan alueella, missä se saa vetensä Fizzo-joen lähteistä 243 metrin korkeudessa merenpinnasta. Sen putki jatkuu pääosin maan alla, mutta maanpinnalle nousee 67 huolto- ja tuuletustornia. Akveduktin rakentaminen kesti 17 vuotta ja maksoi 622&nbsp;424 dukaattia (nykyrahassa arviolta 150 miljoonaa euroa). Palatsin lisäksi se palveli lähiseudun paikkakuntia, San Leucion silkkitehtaaalle vedettiin haaralinja joka pyöritti suurta vesiratasta. Palatsista eteenpäin rakennettiin toinen kanava joka vei vettä palatsin puutarhan  suihkulähteistä ja vesiputouksista Napoliin.

## Lähteet
Elias Aukusti Hintikka

**Elias Aukusti Hintikka** (22. huhtikuuta 1882 Joroinen – 23. helmikuuta 1936 Pusula) oli suomalainen filosofian tohtori ja vakuutusmatemaatikko.

Hintikan vanhemmat olivat kansakoulunopettaja Elias August Hintikka ja Sofia Liimatainen. Hän pääsi ylioppilaaksi Savonlinnan reaalilyseosta vuonna 1900 ja valmistui Helsingin yliopistosta filosofian kandidaatiksi 1904, filosofian maisteriksi 1910, filosofian lisensiaatiksi 1912 ja filosofian tohtoriksi 1916. Hän opiskeli myös Göttingenin yliopistossa ja työskenteli Potsdamin ja Pavlovskin magneettisissa observatorioissa. Vakuutusmatematiikkaan Hintikka kävi perehtymässä sekä Skandinavian maissa että Saksassa ja Englannissa.

Hintikka oli opettajana Kokkolan suomalaisessa yhteiskoulussa 1905–1910 ja Helsingin uudessa yhteiskoulussa 1915–1918. Hän oli meteorologisen keskuslaitoksen palveluksessa 1910–1912 ja 1916–1918 sekä oli Helsingin yliopistossa assistenttina 1911-1912. Hintikka oli Henkivakuutus Oy Katajan ylimatemaatikkona 1912–1914, Henkivakuutusyhtiö Salaman apulaismatemaatikkona 1915–1918 ja Henkivakuutusyhtiö Suomen ylimatemaatikkona vuodesta 1919 aina kuolemaansa saakka.

Hintikka oli Vakuutussanomain toimituksen jäsenenä 1918–1922, Skandinavisk Aktuarietidskriftin toimittajana Suomea varten 1923–1929, Jälleenvakuutusyhdistys Vakavan johtokunnan jäsenenä vuodesta 1918 sekä Suomen Aktuaariyhdistyksen puheenjohtajana vuodesta 1931. Hintikka otti myös osaa useihin vakuutuskongresseihin ja julkaisi kirjoituksia meteorologisen keskuslaitoksen sekä Suomalaisen Tiedeakatemian julkaisuissa, Skandinavisk Tidskriftissä ja vakuutusaikakauslehdessä. Hän oli Suomalaisen Tiedeakatemian apujäsen. Hintikka harrasti metsästystä ja moottoriveneurheilua toimien jonkin aikaa Moottoriveneklubin varakommodorina.

Hintikka oli naimisissa vuodesta 1913  Olga Johanna Linnea Boehmin kanssa. Hän kuoli helmikuussa 1936 Pusulassa 53-vuotiaana sydänkohtaukseen.

## Julkaisuja
Nimellä *E. A. Hintikka*:
* *Über das Verhalten der Abbildungsfunktion auf dem Rande des Bereiches in der konformen Abbildung*, Helsingin yliopiston väitöskirja. E.A. Hintikka, Helsingfors 1912
* *Observations magnétiques faites à Kumlinge à l'occasion de l'éclipse totale du soleil le 21 août 1914*. Mitteilungen der Meteorologischen Zentralanstalt des Finnischen Staates, 3. Helsingfors 1915
* *Résultats des déterminations magnétiques faites au Sud-Est de la Finlande pendant les étés 1911 et 1912*. Helsingfors 1915
* *Remarque sur la théorie du potentiel logarithmique*. Annales Academiae scientiarum Fennicae, Series A, 7, 18. Suomalainen tiedeakatemia, Helsinki 1916
* *Ehdotus Suomiyhtiön uusiksi laskuperusteiksi: yhtiön asiamiehiä varten*. Henkivakuutusyhtiö Suomi, Helsinki 1919
* *Lukujen ja trigonometristen funktioiden logaritmitaulut neli- ja kolminumeroista laskua varten*; koonnut E. A. Hintikka. WSOY 1918, 4. painos 1941
* *Elinkorkotauluja: elinkoron pääoma-arvon laskemista varten silloin kun v. 1917 työväentapaturmavakuutusasetuksen mukaan vuotuinen vahingonkorvaus voidaan muuttaa kertakaikkiaan suoritettavaksi pääomaksi: vakuutusneuvoston toimesta julkaistu*. 1920

## Lähteet
Repetekin biosfäärialue

**Repetekin biosfäärialue** () on luonnonsuojelualue Lebapin maakunnassa Turkmenistanissa. Se sijaitsee Karakumin hiekka-aavikon kaakkoisosassa Repetekin rautatieaseman ympärillä 70 kilometriä maakunnan pääkaupungista Türkmenabatista lounaaseen. Biosfäärialueen pinta-ala on 346 neliökilometriä.

Repetek on Keski-Aasian vanhin luonnonsuojelualue. Se perustettiin Venäjän maantieteellisen seuran aavikontutkimusasemaksi vuonna 1912 ja vuonna 1927 siitä tuli luonnonpuisto. Vuonna 1979 sille myönnettiin biosfäärialueen status ja vuonna 2023 se liitettiin Unescon maailmanperintöluetteloon osana Turanin kylmiä aavikkoja. Biosfäärialueen yhteyteen kuuluu sen länsipuolella sijaitseva Ýerajyn rauhoitusalue, jonka pinta-ala on 300 neliökilometriä.

180–220 metriä merenpinnan yläpuolella sijaitsevalla alueella on hiekkaharjuja ja kumpuja, niiden välisiä laaksoja sekä liikkuvia hiekkadyynejä eli barkaaneja. Repetek on entisen Neuvostoliiton kuumin paikka, jossa mitattiin 51,8 asteen lämpötila vuonna 1983. Tyypillisiä kasvilajeja ovat saksaulit. Eläinkuntaan kuuluvat kuhertajagaselli, aavikkoilves, intianpiikkisika, aavikkovaraani, keskiaasiankobra ja monet jyrsijät, linnut ja selkärangattomat. Suojelualueen yhteydessä toimii tutkimusasema museoineen ja kirjastoineen.

## Lähteet
Renato Moicano

**Renato Alves Carneiro** (s. 21. toukokuuta 1989) on brasilialainen vapaaottelija, joka ottelee UFC:ssä. Moicanon painoluokka on kevytsarja ja hän on otellut kerran painosarjan mestaruudesta. Moicano on otellut UFC:ssä suomalaista Tom Niinimäkeä vastaan.

## Ammattilaisottelut

## Lähteet
Turkmeenilahti

**Turkmeenilahti** () on Kaspianmeren lahti Turkmenistanin rannikolla. Se sijaitsee Çelekenin niemimaan eteläpuolella ja rajoittuu lännessä Etelä-Çelekenin hiekkasärkkään ja Ogurjalyn saareen. Lähes 75 kilometrin pituisen lahden pohjoisosaa kutsutaan Etelä-Çelekenin lahdeksi. Etelässä Ogurjalyn eteläkärjen ja Garadaşlynlahden väliin jää noin 70 kilometriä.

Lahden syvyys on alle kymmenen metriä. Sen rannat ovat matalia, rikkonaisia ja lähes asumattomia. Pohjoisessa Derwüşniemen itärannalla on Alajan satama.

## Lähteet
Henry Lindblom

**Nils Henry Lindblom** (23. helmikuuta 1920 Tukholma – 7. kesäkuuta 1980 Lidingö) oli ruotsalainen näyttelijä. Hän esiintyi muutamissa elokuvissa vuosina 1947–1978.
## Lähteet

## Aiheesta muualla
Får jag lov, magistern!

**Får jag lov, magistern!** on ruotsalainen Börje Larssonin ohjaama mustavalkoelokuva vuodelta 1947.
## Juoni

Elokuvan päähenkilö Clemens Hartman (Stig Järrel) työskentelee yksityiskoulun opettajana Granstaholmissa. Hän on sosiaalisesti kömpelö ja haaveilee matkasta Kreetan arkeologisille kaivauksille. Hartmanin vuokraemäntä rouva Pilgård (Gull Natorp) puolestaan toivoo Hartmanista sulhasta tyttärelleen Birgitalle (Agneta Lagerfeldt). 

Eräs koulun rahoittajista ehdottaa, että uudeksi kaikille yhteiseksi oppiaineeksi otettaisiin tanssi. Koulun hallitus päätyy kannattamaan ajatusta, ja Hartman opettajakunnan nuorimpana lähetetään Tukholmaan tanssitunneille. Hän on aluksi kauhuissaan, mutta miettii sitten, että pääkaupungissa hän voisi kenties tavata ihmisiä, joiden avulla voisi päästä Kreetalle. Tanssimiseen hän suhtautuu aluksi vastahakoisesti, mutta opettaja (Katie Rolfsen) onnistuu lopulta saamaan hänet innostumaan siitä. Hartman alkaa myös tapailla naisia, ja hänen yöllisistä retkistään alkaa liikkua villejä huhuja. Lopulta hän ajautuu epätoivoon ja yrittää hukuttautua Norrströmiin. Koulun johto saa tietää Hartmanin kaupunkielämästä ja kutsuu tämän takaisin.

Granstaholmiin palattuaan Hartman aloittaa tanssinopetuksen, ja koulun tanssiaisissa hän kihlautuu Birgitan kanssa.

## Rooleissa

## Lähteet
Carl H. Lindroth

**Carl Hildebrand Lindroth** (8. syyskuuta 1905 Lund – 23. helmikuuta 1979 Lund) oli ruotsalainen hyönteistutkija. Hän toimi entomologian professorina Lundin yliopistossa vuosina 1951–1972. Lindroth erikoistui kovakuoriaisiin.

Lindrothin veli oli aatehistorioitsija Sten Lindroth.
## Lähteet

## Aiheesta muualla
Mihály Dobos

**Mihály Bendegúz Dobos** (s. 24. toukokuuta 2004 Budapest, Unkari) on unkarilainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan vasen laitahyökkääjä.

## Ura
### Seuraura
Dobos pelasi kolme kautta Pesterzsébeti Farkasokin U18-joukkueessa, josta hän siirtyi kaudeksi 2021–2022 Suomeen. Dobos aloitti kautensa Vuosaaren Viikinkien U18 Mestisjoukkueessa. Hän pelasi suurimman osan kaudestaan U18 SM-sarjaa Jokereiden ja Viikinkien U18-yhdistelmäjoukkueessa, jonka paras pistemies Dobos oli tehoilla 15+16=31. 

Kaudeksi 2022–2023 Dobos siirtyi Kiekko-Vantaan U20-joukkueeseen, josta hän palasi kuitenkin joulukuussa 2022 kotimaahansa ja siirtyi pelaamaan monikansallista Erste Ligaa Fehérvár Hockey Academy 19:n joukkueeseen. Dobos teki näin ollen miesten pääsarjadebyyttinsä 28. joulukuuta 2022 vieraissa DVTK Jegesmedvékiä vastaan. Ensimmäisen pääsarjamaalinsa hän teki seuraavassa ottelussa 30. joulukuuta 2022 vieraissa Újpesti TE:tä vastaan. Dobos pelasi Erste Ligassa kauden aikana 14 runkosarjaottelua tehopistein 1+2=3 sekä seitsemän pudotuspeliottelua tehopistein 3+5=8. Hän oli pudotuspeleissä FEHA19:n paras pistemies ja syöttäjä sekä jakoi sisäisen maalipörssin voiton Aleksandr Mokšantsevin kanssa. Heinäkuussa 2023 Dobos teki seuran kanssa vuoden mittaisen jatkosopimuksen.

Dobos pelasi ensimmäisellä kokonaisella Erste Ligan kaudellaan 43 runkosarjaottelua tehopistein 7+15=22, joilla hän jakoi FEHA19:n sisäisen pistepörssin voiton Márkó Csollákin kanssa. Dobos pelasi myös kaksi Unkarin Cupin ottelua tehden yhden maalin. Hän pelasi kauden aikana myös yhden ottelun Fehérvár AV19:n joukkueessa monikansallisessa ICE Hockey Leaguessa. Heinäkuussa 2024 Dobos teki FEHA19:n kanssa vuoden mittaisen jatkosopimuksen. Kaudella 2024–2025 hän oli tehoilla 11+12=23 joukkueen toiseksi paras pistemies Santtu Hakasen jälkeen. Dobos pelasi myös viisi Unkarin Cupin ottelua tehopistein 2+6=8 ja kaksi Unkarin pääsarjan pudotuspeliottelua tehden yhden maalin. Hän pelasi myös ICEHL:ssä 11 runkosarjaottelua tehden kolme syöttöpistettä.

Kaudeksi 2025–2026 Dobos palasi Suomeen ja siirtyi vuoden mittaisella sopimuksella Mestis-joukkue KeuPa HT:hen. Hän oli joukkueen kolmanneksi paras pistemies tehoilla 5+17=22.

### Maajoukkueura
Dobos pelasi alle 18-vuotiaiden IB-divisioonan MM-kilpailuissa vuonna 2022, jolloin hän voitti kultaa ja oli nostamassa Unkaria seuraavaksi vuodeksi IA-divisioonaan. Dobos voitti tehoilla 4+5=9 joukkueen sisäisen piste- ja maalipörssin sekä jakoi sisäisen syöttöpörssin voiton Bence Horváthin kanssa. Hän pelasi myös alle 20-vuotiaiden IA-divisioonan MM-kilpailuissa vuosina 2023 ja 2024, joista jälkimmäisessä turnauksessa Dobos toimi Unkarin varakapteenina.

Unkarin A-maajoukkueessa Dobos on pelannut 12 tehopistein 1+11=12.

## Tilastot

## Lähteet
*
*
*

### Viitteet
Meksikon ralli 2017

**Meksikon ralli 2017** (virallisesti *14. Rally Guanajuato Mexico*) oli rallin maailmanmestaruussarjan kilpailu kaudella 2017. Kilpailu järjestettiin 9.&ndash;12. maaliskuuta 2017 ja sen keskuspaikka oli Leónissa. Kilpailussa oli 20 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet
Meksikon ralli 2018

**Meksikon ralli 2018** (virallisesti *15. Rally Guanajuato Mexico*) oli rallin maailmanmestaruussarjan kilpailu kaudella 2018. Kilpailu järjestettiin 8.&ndash;11. maaliskuuta 2018 ja sen keskuspaikka oli Leónissa. Kilpailussa oli 22 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet
Carl-Ernfrid Carlberg

**Carl-Ernfrid Carlberg** (24. helmikuuta 1889 Tukholma – 22. tammikuuta 1962 Tukholma) oli ruotsalainen insinööri, upseeri ja äärioikeistolainen poliitikko. Nuorena hän harrasti voimistelua ja oli vuoden 1912 Tukholman olympialaisissa mukana Ruotsin joukkueessa, joka voitti ruotsalaisessa järjestelmässä kultaa. Carlberg perusti vuonna 1934 natsistisen Samfundet Manhem -järjestön. Toisen maailmansodan aikana hän laati luetteloita Ruotsin juutalaisista. Vuonna 1958 hänet tuomittiin korkeimmassa oikeudessa 15&nbsp;000 tuhannen kruunun sakkoihin hänen levitettyään Tukholman kouluissa suomalaisen vuorineuvos Carl-Gustaf Herlitzin omakustanteena julkaisemaa juutalaisvastaista pamflettia.

## Lähteet

## Aiheesta muualla
Axel Wirzenius

**Axel Johan Wirzenius** (27. helmikuuta 1876 Sysmä – 17. maaliskuuta 1953) oli suomalainen kapellimestari, kornetinsoittaja, säveltäjä ja musiikkiluutnantti.

Wirzenius kävi musiikkiopiston 1893 ja lukkari-urkurikoulun 1906. Vuonna 1887 hän tuli soitto-oppilaaksi Suomen 7. Hämeenlinnan tarkk'ampujapataljoonaan ja 1893–1902 hän oli soittajana Suomen 1. Uudenmaan Tarkk'ampujapataljoonassa. Vuonna 1896 hänet ylennettiin aliupseeriksi. Wirzenius toimi 1902–1908 Helsingissä Alexei Apostolin torvisoittokunnassa ja 1908–1919 Lahden kaupungin kapellimestarina. Kajaanin Sissipataljoonan kapellimestariksi hänet otettiin 1919 ja hänet ylennettiin samana vuonna musiikkivänrikiksi sekä musiikkiluutnantiksi 1923. KTR I:n kapellimestarina Wirzenius oli vuodesta 1934 alkaen. Hän sävelsi sotilasmarsseja ja tansseja. 

## Sävellyksiä
*Hattelmalan harjulla
*Laura-valssi
*Meidän manta
*Sysmän polkka
*Tyttöjen kesken
*Viimeinen muisto
*Älä unhoita minua 

## Lähteet
Saksan ralli 2018

**Saksan ralli 2018** (virallisesti *36. ADAC Rallye Deutschland *) oli rallin maailmanmestaruussarjan kilpailu kaudella 2018. Kilpailu järjestettiin 16.&ndash;19. elokuuta 2018 ja sen keskuspaikka oli Nohfeldenissä. Kilpailussa oli 18 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet
Walesin ralli 2018

**Walesin ralli 2018** (virallisesti *74. Dayinsure Wales Rally GB*) oli rallin maailmanmestaruussarjan kilpailu kaudella 2018. Kilpailu järjestettiin 4.&ndash;7. lokakuuta 2018 ja sen keskuspaikka oli Deesidessä. Kilpailussa oli 23 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet
Łódzka Kolej Aglomeracyjna

**Łódzka Kolej Aglomeracyjna** eli **ŁKA** on Puolan keskiosissa, pääosin Lódźin voivodikunnan alueella valtion rataverkolla toimiva paikallisjunajärjestelmä. Päätös oman paikallisjunaliikenteen aloittamisesta syntyi alueen kunnissa vuonna 2010 ja liikenne alkoi 15. kesäkuuta 2014. Järjestelmää hallinnoi voivodikunnan kokonaan omistama osakeyhtiö, joka harjoittaa myös markkinaehtoista junaliikennettä Łódźin ja Varsovan välillä brändillä *ŁKA Sprinter*. 

Vuonna 2026 ŁKA liikennöi kymmenellä reitillä ja sen junat pysähtyvät kaikkiaan 65 asemalla. Vuorotarjonta on enimmillään Łódźin kaupunkiseudulla, jossa junat palvelevat kaupunginosia ja aluekeskuksia keskimäärin 5-20 minuutin vuorovälein. Keskeisen sijainnin ja levinnäisyyden johdosta ŁKA:n verkko ylettyy huomattavan pitkälle ydinalueensa ulkopuolelle. Pisimmillään Łódźista lähtevien suorien junien reitit jatkuvat idässä Varsovaan, lännessä Poznańiin sekä etelässä Częstochowaan ja Kielceen saakka. Toimialueensa laitamilla ŁKA:n junat kohtaavat ja täydentävät muiden puolalaisten paikallisjunajärjestelmien palveluita. Lisäksi junatarjontaa täydentävät Polregion vuorot ovat käytettävissä myös ŁKA:n matkalipuilla. 

ŁKA:n kalusto koostuu 34 sähkömoottorijunan lisäksi viidestä dieselhybridistä. Liikenteessä on 20 Stadler Flirt–junaa vuosilta 2014–2015, 14 Newag Impuls II–junaa vuosilta 2018–2019 sekä viisi Newagin valmistamaa hybridiä vuodelta 2022. ŁKA:n junavarikko ja toimitilat sijaitsevat Widzewin rautatieasemalla, Łódźin kantakaupungin itäpuolella.

Rautatieliikenteen lisäksi ŁKA järjestää linja-autoilla liityntäliikennettä (*kolejowa komunikacja autobusowa, KKA*), joka palvelee rataverkon katvealueita Łódźin voivodikunnassa ja on junamatkustajille lisämaksutonta.

## Lähteet

## Aiheesta muualla

* Łódzka Kolej Aglomeracyjna, virallinen verkkosivusto (puolaksi)
Antti Aro (professori)

**Antti Viljo Aro** (10. huhtikuuta 1938 Helsinki – 26. marraskuuta 2022 Kangasala) oli suomalainen lääkäri ja tutkimusprofessori.

Antti Aron vanhemmat olivat agronomi Viljo Johannes Aro ja Vilma Lyydia Levelä. Aro tuli ylioppilaaksi Helsingin normaalilyseosta 1955 ja valmistui lääketieteen lisensiaatiksi Helsingin yliopistosta 1962. Lääketieteen ja kirurgian tohtoriksi hän väitteli siellä 1973 ja sai sisätautien erikoislääkärin pätevyyden 1970. 

Aro oli Helsingin seudun yliopistollisessa keskussairaalassa apulaislääkäri, apulaisopettaja ja vt. erikoislääkäri 1966–1975 ja Kuopion yliopistollisessa keskussairaalassa endokrinologi 1976–1981 ja osaston ylilääkäri 1981–1983. Kansanterveyslaitoksen laboratorionjohtaja hän oli 1983–1991 ja tutkimusprofessori 1991–2003. Aro oli myös Kuopion yliopiston dosentti vuodesta 1977 ja Helsingin yliopiston dosentti vuodesta 1989 ja toimi vierailevana tutkijana Alankomaissa 1996–1997. Hänellä oli lisäksi useita asiantuntija- ja luottamustoimia. Aro julkaisi sekä tutkimuksia että toimitti muiden kanssa kaksi alansa oppikirjaa. Professorin arvonimen hän sai 1990 ja hänestä tuli Helsingin yliopiston elintarviketieteiden kunniatohtori 2002.

## Lähteet
Otrantonsalmen sulku

**Otrantonsalmen sulku** oli ympärysvaltojen ensimmäisessä maailmansodassa Otrantonsalmeen luoma valvonta-alue, jolla pyrittiin estämään Itävalta-Unkarin laivaston pääsy Välimerelle. Sulku sijaitsi 1916-1918 Italian Brindisistä Kreikan Korfulle ja sen ylläpitoon vaadittiin suurimmillaan noin 200 alusta. Sulku oli tehokas estäessään pinta-alusten pääsyn Välimerelle, mutta se ei estänyt sukellusveneiden toimintaa.

Sulun alueella käytiin runsaasti pinta-alusten välisiä kahakoita. Alueella käytiin 9. heinäkuuta 1916 kahakka risteilijä *SMS Novaran* johtaman Itävalta-Unkarin laivaston osaston ja  sulkua valvovien alusten välillä, jolloin troolarit *HMS Spei* ja *HMS Clavis* upposivat. Vuoden lopulla käytiin 22. joulukuuta yöllä toinen merkittävämpi kahakka, joka päättyi ratkaisemattomana.

Vuonna 1917 sulun alueella käytiin kaksi ensimmäistä kahakkaa jo 12. maaliskuuta ja 21. huhtikuuta, joissa Itävalta-Unkarin laivaston kevyet alukset pyrkivät häiritsemään huoltokuljetuksia. Jälkimmäisessä iskussa tuhoutui MV *Japigia*. Seuraava hyökkäys tapahtui jo 15. toukokuuta, jolloin *Novaran* johtama osasto hyökkäsi valvovaa osastoa vastaan. Hyökkäyksessä tuhoutuivat troolarit *HMS Admirable*, *HMS Avondale*, *HMS Coral Haven*, *HMS Craigoon*, *HMS Felicitas*, *HMS Girl Gracie*, *HMS Girl Rose*, *HMS Heleonora*, *HMS Quarry Knowe*, *HMS Selby*, *HMS Serene*, *HMS Taits*, *HMS Traits* ja *HMS Young Linnet*, minkä lisäksi kolme troolaria vaurioitui. Itävalta-Unkarin laivaston tappioina oli *Novaran* vaurioituminen''. Alueella käytiin vielä yksi ratkaisematon kahakka 15. toukokuuta.
 
## Lähteet
*
*

### Viitteet
Mars (1926)

**Mars** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Blainville-sur-Ornesta Chantiers Navals Françaisilta, missä köli laskettiin 8. heinäkuuta 1925. Alus laskettiin vesille 28. elokuuta 1926 ja otettiin palvelukseen 20. tammikuuta 1928.

## Palvelus
Miehistö upotti 27. elokuuta 1942 aluksensa Toulonissa.

## Lähteet
*
*

### Viitteet
Fortuné (1926)

**Fortuné** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Blainville-sur-Ornesta Chantiers Navals Françaisilta, missä köli laskettiin 11. syyskuuta 1925. Alus laskettiin vesille 15. marraskuuta 1926 ja otettiin palvelukseen 1. heinäkuuta 1928.

## Palvelus
Alus poistettiin laivastoluettelosta 31. elokuuta 1950.

## Lähteet
*
*

### Viitteet
Railleuse (1926)

**Railleuse** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Nantesista Ancient Chantiers Dubigeonilta, missä köli laskettiin 30. heinäkuuta 1925. Alus laskettiin vesille 9. syyskuuta 1926 ja otettiin palvelukseen 15. maaliskuuta 1928.

## Palvelus
Alus saapui 17. marraskuuta 1939 Casablancaan, missä se oli Groupe des sous-marins du Marocissa. Alus oli 24. maaliskuuta 1940 vartiolaivana sataman suulla, kun torpedon taistelukärki räjähti. Alus katkesi kahtia, jolloin 28 miestä sai surmansa ja 24 haavoittui pahoin. Myöhemmin hylystä nostettiin 130 millimetrin pääaseet, jotka asennettiin rannikkotykeiksi Casablancan eteläpuolelle Safiin perustettiin patteriin. Hylky myytiin romutettavaksi huhtikuussa 1942. 

## Lähteet
*
*
* 

### Viitteet
Ukrainan presidentinvaalit 1994

**Ukrainan vuoden 1994 presidentinvaalit** olivat ennenaikaisesti järjestetyt presidentinvaalit, joiden ensimmäinen kierros järjestettiin 26. kesäkuuta 1994 ja toinen kierros 10. heinäkuuta 1994. Vaalien toisella kierroksella oli ehdolla kaksi sitoutumatonta ehdokasta, Leonid Kutšma ja istuva presidentti Leonid Kravtšuk. Vaalien toisen kierroksen voitti aiemmin Ukrainan pääministerinä toiminut Leonid Kutšma.

## Tulokset
Vaaleissa kansallismielisenä pidetty Leonid Kravtšuk sai kannatusta etenkin Länsi-Ukrainasta, kun taas Venäjä-mielisenä pidetyn Leonid Kutšman kannatus painottui Ukrainan itäosiin. Vaalien ensimmäisellä kierroksella kolmanneksi sijoittui Ukrainan sosialistisen puolueen ehdokas Oleksandr Moroz. Kravtšuk onnistui voittamaan vaalien ensimmäisen kierroksen, mutta toisella kierroksella voiton vei Kutšma.

## Lähteet
Brestois (1927)

**Brestois** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Nantesista Ancient Chantiers Dubigeonilta, missä köli laskettiin 17. huhtikuuta 1926. Alus laskettiin vesille 19. toukokuuta 1927 ja otettiin palvelukseen 15. kesäkuuta 1928.

## Palvelus
Alus saapui 1. marraskuuta 1940 *Boulonnaisin* ja *Simounin* kanssa Bizertesta Casablancaan, missä se muodosti *Boulonnaisin* kanssa 5. torpedovenedivisioonan. Alus oli 9. maaliskuuta - 7. heinäkuuta 1941 telakalla Algerissa, mistä se palasi Casablancaan. Liittoutuneet aloittivat 8. marraskuuta 1942 maihinnousun Marokkoon. Alus kuului kontra-amiraali Gervaisin johtamaan osastoon, joka yritti iskea Fedalan edustalla olleeseen maihinnousulaivastoon. Isku kuitenkin torjuttiin.

Delure-laituriin kiinnitetty pahoin vaurioitunut *Brestois* kaatui, jolloin miehistöstä sai surmansa yhdeksän.

## Lähteet
*
*
* 

### Viitteet
Boulonnais (1927)

**Boulonnais** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Blainville-sur-Ornesta Chantiers Navals Françaisilta, missä köli laskettiin 4. toukokuuta 1926. Alus laskettiin vesille 1. kesäkuuta 1927 ja otettiin palvelukseen 25. kesäkuuta 1928.

## Palvelus
Alus saapui 1. marraskuuta 1940 *Brestoisin* ja *Simounin* kanssa Bizertesta Casablancaan, missä se muodosti *Brestoisin* kanssa 5. torpedovenedivisioonan. Alus oli 20. maaliskuuta - 18. heinäkuuta 1941 telakalla Oranissa, mistä se palasi Casablancaan. Liittoutuneet aloittivat 8. marraskuuta 1942 maihinnousun Marokkoon. Alus kuului kontra-amiraali Gervaisin johtamaan osastoon, joka yritti iskea Fedalan edustalla olleeseen maihinnousulaivastoon. Isku kuitenkin torjuttiin.

Alukseen osui kuusi *[[USS Brooklyn (CL-40)|USS Brooklynin]]* ampumaa kuuden tuuman kranaattia. Pahoin vaurioitunut alus kaatui, jolloin 13 miestä sai surmansa tai katosi.

## Lähteet
*
*
* 

### Viitteet
Uusi munkkilaisuus

**Uusi munkkilaisuus** () on nykyaikainen sovellus perinteisestä kristillisestä munkkilaisuudesta, jossa omistautuneet muodostavat yhteisöjä ja omistautuvat hengellisille pyrkimyksille maallisten asioiden sijaan. Monet näkevät munkkilaisuuden uudelleenheräämisen vastauksena kristillisessä kirkossa vallitsevaan individualismiin ja kulutuskulttuuriin.

Liikettä määrittettelevä "12 merkkiä", joihin kuuluvat muun muassa kurinalainen mietiskely, taloudellisten resurssien yhteinen jakaminen, vieraanvaraisuus muukalaisia kohtaan, rauhanteon pyrkimykset, rodullinen sovinto sekä ympäristön hoito. Samalla he pysyvät mukana aktiivisesti yhteiskunnassa eivätkä vetäydy luostareihin.

Liikkeen alkujuuret jäljitetään usein kesäkuuhun 2004, jolloin Rutban yhteisössä Durhamissa, Pohjois-Carolinassa, pidettiin tapaaminen. Siellä oli koolla akateemikkoja ja johtajia 14 erilaisesta yhteisöstä (mm. mennoniitat, Katolinen työväenliike ja päälinjan protestantit). Osallistujat tunnistivat yhteisen vision ”ruohonjuuritason ekumeniasta” ja profeetallisesta todistuksesta Yhdysvalloissa. Kokouksessa omaksuttiin termi ”New Monasticism” ja laadittiin mainitut ”12 merkkiä uudesta munkkilaisuudesta”. Liikkeen käsitteelliset juuret ulottuvat mm. Dietrich Bonhoefferin vuonna 1935 esittämään kutsuun ”uudenlaiseen monastisuuteen”, jolla kirkko palautettaisiin kulttuurisen hajoamisen keskellä. Käytännön vauhtia liike sai 1970–1980-luvuilla evankelisten kritiikistä kulutuskulttuuria ja institutionaalista uskontoa kohtaan.

Liikkeen tunnettuja esimerkkejä ovat mm. The Simple Way Philadelphiassa, jonka Shane Claiborne perusti vuonna 1989 palvelemaan kodittomia kaupunkien rappeutuneilla alueilla sekä Rutba House (myöhemmin School for Conversion) Durhamissa, jonka Jonathan Wilson-Hartgrove perusti noin vuonna 2003 ilmentämään taloudellista ja rodullista sovintoa.

Liikettä on kiitelty Raamatun yhteisöllisyyden ja ”alaspäin suuntautuvan liikkuvuuden” korostamisesta vastalääkkeenä individualismille. Toisaalta evankeliset kriitikot ovat moittineet sitä muodollisten tunnustusten välttelystä, subjektiivisen kokemuksen ja sosiaalisen aktivismin korostamisesta mahdollisesti syntiopin, sovituksen ja totuusväitteiden tarkkuuden kustannuksella sekä laillisuuteen sortuvasta sääntöjen noudattamisesta armokeskeisen uskon sijaan.

## Lähteet
Urheilutalous

**Urheilutalous** on taloustieteen osa-alue, joka soveltaa mikroekonomian periaatteita, toimialan organisaatioteoriaa ja empiirisiä menetelmiä analysoidakseen urheiluun liittyvien tavaroiden ja palveluiden tuotantoa, jakelua ja kulutusta. Näihin kuuluvat ammattiliigat, amatöörikilpailut sekä niihin liittyvät sivuelinkeinot kuten televisiointi ja oheistuotteiden myynti.

Ala tutkii urheilua kahdesta näkökulmasta. Ensimmäinen on taloustiede urheilutoimialan näkökulmasta, jolloin se analysoi seurojen tunnuslukuja kuten kannattavuutta, katsojamääriä ja kilpailutasapainoa. Toinen näkökulma liittyy urheilun vaikutuksiin laajemmin talouteen. Urheilutalouden merkitys esiintyy urheilun suuren liiketoiminnallisen arvon, merkittävien työllisyysvaikutusten, yhteisöllisyyden merkityksen sekä sen ilmentämien taloudellisen toiminnan analysoinnin kautta. 

Tarkempia tutkittavia teemoja ovat muun muassa urheilusarjojen ja seurojen organisointi omistusrakenteen ja tavoitteiden näkökulmasta, sarjojen kilpailullisuus, urheilun työmarkkinoihin liittyvät kysymykset kuten pelaajien palkat, kysyntään ja hinnoitteluun liittyvät kysymykset sekä julkistaloduen rooliin ja vaikutuksiin littyvät kysymykset, kuten areenainvestoinnit, suurtapahtumien aluetaloudelliset vaikutukset sekä veronmaksajien rooli. Urheilutaloudessa vertaillaan usein myös eurooppalaista ja pohjoisamerikkalaista mallia.

## Lähteet
Konwell

**Oy Konwell Ab** on vuonna 1982 perustettu suomalainen perheyritys, joka toimii teollisuusventtiilien, prosessiautomaation kenttä- ja kaasulaitteiden sekä energianhallinnan kokonaisratkaisujen maahantuojana ja asiantuntijana. Konwellin perustivat Tom J. Heinänen ja Rauha Heinänen.

Yrityksen toiminta perustuu tekniseen tietotaitoon ja eurooppalaisten laitevalmistajien edustukseen. Konwell tarjoaa tuotteiden lisäksi asennuksia, käyttöönotto- ja elinkaaripalveluja sekä koulutusta prosessiteollisuuden tarpeisiin.

Oy Konwell Abon osa Konwell Group Oy Ab -konsernia. Emoyhtiöön kuuluvat myös Baltiassa toimiva OÜ Konwell ES sekä Energytech Finland Oy. Konsernin liikevaihto vuonna 2024 oli noin 25 miljoonaa euroa, ja se työllistää 54 henkilöä. Yrityksen pääkonttori sijaitsee Helsingissä, ja sillä on kuusi muuta toimipistettä Suomessa. Yrityksellä on ISO 9001:2008 -laatusertifikaatti sekä ISO 14001 -ympäristösertifikaatti.

## Historia

* 1980-luku: Toiminta alkoi höyry- ja lauhdearmatuurien maahantuontiin erikoistuneena komponenttikauppana. Pääpaino oli saksalaisissa venttiileissä ja lauhteenpoistimissa.
* 1990-luku: Tuotevalikoima laajeni kattamaan laajemmin teollisuuden väliaineet ja kenttälaitteet. Yritys laajeni Baltiaan perustamalla tytäryhtiön Viroon.
* 2000-vuosikymmen: Yritys perusti oman huoltoyksikön ja aloitti koulutuspalvelut. Strateginen painopiste siirtyi valmistavaan teollisuuteen.
* 2010-luku: Konwell profiloitui asiantuntijaorganisaatioksi ja kokonaisvaltaisten energiaratkaisujen toimittajaksi. Konwell Group Oy Ab perustettiin hallinnoimaan kokonaisuutta.
* 2020-luku: Yritys toteutti strategisia yritysostoja ostamalla Lennart Wikström Oy:n (2021) ja Fingas Oy:n (2022), mikä toi valikoimaan energiakaasulaitteet. Vuonna 2025 toteutettu Energytech Finland Oy:n osto täydensi tarjontaa energiajärjestelmien valvonnalla ja asennuksilla.

## Toiminta ja yhteistyö
Konwell palvelee suomalaista prosessi- ja energiateollisuutta. Yritys on jäsenenä Hydrogen Cluster Finlandissa (vetyklusteri) sekä Suomen Biokierto ja Biokaasu ry:ssä (SBB).

Yritys tekee oppilaitosyhteistyötä tarjoamalla opinnäytetyöaiheita ja toimimalla kouluttajana muun muassa Taitotalon ja Pohton järjestämissä höyry- ja lauhdetekniikan koulutuksissa.

Konwellin omistajia on palkittu Osaava Omistaja -diplomilla perheyrityksen kehittämisestä.

## Viitteet
Bordelais (1928)

**Bordelais** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Bordeaux'sta Forges et Chantiers de la Girondelta, missä köli laskettiin 19. marraskuuta 1926. Alus laskettiin vesille 23. toukokuuta 1928 ja otettiin palvelukseen 8. huhtikuuta 1931.

## Palvelus
Miehistö upotti 27. elokuuta 1942 aluksensa Toulonissa.

## Lähteet
*
*

### Viitteet
Forbin (1928)

**Forbin** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Gravillesta Forges et Chantiers de la Méditerranéelta, missä köli laskettiin 29. kesäkuuta 1927. Alus laskettiin vesille 17. heinäkuuta 1928 ja otettiin palvelukseen 1. toukokuuta 1930.

## Palvelus
Oltuaan pitkään telakalla alus lähti lokakuun lopulla 1945 Bizertestä ja saapui joulukuun alussa Cherbourgiin. Alus vieraili Greenockissa, Wilhelmshavenissa, Hampurissa ja Bremenissä. Alus vaurioitui myrskyssä. Se siirrettiin reserviin 31. maaliskuuta 1946. Alus poistettiin laivastoluettelosta 10. marraskuuta 1952.

## Lähteet
*
*
* 

### Viitteet
D4vd

**David Anthony Burke** (s. 28. maaliskuuta 2005), taiteilijanimeltään **D4vd**, on yhdysvaltalainen laulaja-lauluntekijä. Kitchensin musiikkityyli on bedroom poppia ja R&B:tä. Hän teki aluksi *[[Fortnite]]*-pelivideoita, kunnes hän sai musiikillisen läpimurtonsa vuonna 2022 julkaistulla singlellä "Romantic Homicide". 

Burken kaksi ensimmäistä EP:tään, *Petals to Thorns* ja *The Lost Petals* julkaistiin molemmat vuonna 2023. Hän jatkoi singlejen ja ääniraitojen julkaisemista ennen kuin nousi Billboard 200 -listan 20 parhaan joukkoon  vuonna 2025 julkaistulla debyyttialbumillaan *Withered*.

Burke on ollut tutkinnassa epäiltynä marraskuusta 2025 lähtien, kun 15-vuotiaan Celeste Rivasin ruumis löydettiin hänen autonsa takaluukusta syyskuussa 2025. Hänen epäillään osallistuneen ruumiin kätkemiseen.

## Diskografia
### Studioalbumit
* *Withered* (2025)

### EP:t
* *Petals to Thorns* (2023)
* *The Lost Petals* (2023)

## Lähteet

## Aiheesta muualla
Janet Malcolm

**Janet Malcolm** (synt. **Jana Klara Wienerová**; 8. heinäkuuta 1934 Praha – 16. kesäkuuta 2021 New York) oli yhdysvaltalainen toimittaja ja kirjailija. Malcolm tunnetaan parhaiten kritiikistään toimittajien ammattikuntaa kohtaan. 

## Elämä

Jana Klara Wienerová syntyi vuonna 1934 Prahassa juutalaiseen perheeseen. Perhe muutti Yhdysvaltoihin vuonna 1939 Natsi-Saksan miehitettyä Tsekkoslovakian. Malcolm opiskeli Michiganin yliopistossa, jossa hän tapasi ensimmäisen aviomiehensä. 

Malcolm tunnetaan parhaiten teoksestaan *The Journalist and the Murderer*, jossa hän kritisoi toimittajien toimintaa käyttäen Joe McGinnisin kirjaa *Fatal Vision* esimerkkinä. McGinnis palkattiin MacDonaldin toimesta kirjoittamaan kirja, joka todistaisi MacDonaldin syyttömyyden. Malcolmin mukaan McGinnis hyväksikäytti MacDonaldin luottamusta oikeudenkäynnin ajan saadakseen tietoja, joita hän käytti kirjoittaessaan teoksensa, jossa McGinnis esittää MacDonaldin olevan syyllinen murhiin. Malcolmin mukaan McGinnisin toiminta on hyvä esimerkki toimittajien ammatinharjoittamisen moraalisista ongelmista. Toimittajalle on hyödyksi saada kohteensa luottamaan häneen saadakseen mahdollisimman paljon tietoja kohteestaan, mutta tietoineen toimittajalla ei ole syytä esittää kohdettaan positiivisessa valossa.

## Teokset

*
* Reissued in 2002 with an afterword by Janet Malcolm by New York Review Books. 
*
*
*
*
*
*
*

## Lähteet
Basque (1929)

**Basque** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Le Traitista Ateliers et Chantiers de la Seine-Maritime Worms et Cieltä, missä köli laskettiin 18. syyskuuta 1926. Alus laskettiin vesille 25. toukokuuta 1929 ja otettiin palvelukseen 5. maaliskuuta 1931.

## Palvelus
Vuoden 1945 loppupuoliskon alus oli modernisoitavana, minkä jälkeen se sijoitettiin merisotakouluun koululaivana. Alus poistettiin palveluksesta vuoden 1948 kesäpurjehduksen jälkeen ja sijoitettiin reserviin 1. tammikuuta 1949. Alus poistettiin laivastoluettelosta 10. joulukuuta 1952.

## Lähteet
*
*
* 

### Viitteet
Indatsiflaami

**Indatsiflaami** (C16H20N5F) on triatsiinijohdannaisiin kuuluva heterosyklinen ja aromaattinen orgaaninen yhdiste. Yhdistettä voidaan käyttää maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa indatsiflaami on väritöntä tai ruskehtavaa kiteistä ainetta. Yhdiste liukenee vain hyvin vähäisessä määrin veteen, mutta liukenee paremmin useisiin orgaanisiin liuottimiin, esimerkiksi etanoliin, asetoniin, asetonitriiliin tai dimetyylisulfoksidiin. Indatsiflaami tehoaa ruohovartisiin rikkaruohoihin, ja sen herbisidiset ominaisuudet johtuvat selluloosan biosynteesin estosta. Aine on mahdollisesti selluloosasyntaasientsyymin inhibiittori.

Indatsiflaamia voidaan valmistaa 6-(1-fluorietyyli)-1,3,5-triatsiini-2,4-diamiinin ja 6-kloori-2,3-dihydro-2,6-dimetyyli-1H-indeenin reaktiolla. Yhdisteen valmistamiseksi on myös stereoselektiivinen menetelmä, joka lähtee 2,6-dimetyyli-indanonista. Ensimmäinen vaihe on karbonyyliryhmän selektiivinen pelkistys hydroksyyliryhmäksi ja toinen vaihe on hydroksyyliryhmän korvaaminen aminoryhmällä. Muodostuvan yhdisteen aminoryhmä reagoi ensin disyandiamidin ja sen jälkeen 2-fluoripropaanihapon kanssa muodostaen triatsolirenkaan.

Indatsiflaamia käytetään rikkaruohomyrkkynä muun muassa hedelmäviljelmillä ja nurmilla sekä koristekasvien viljelyssä. Aine hyväksyttiin ensimmäisenä Yhdysvalloissa vuonna 2010, ja on sitten tullut käyttöön muun muassa Brasiliassa. Tehoainetta ei ole hyväksytty käytettäväksi Euroopan unionin alueella. Indatsiflaamin heikkouksia ovat sen suhteellisen voimakas myrkyllisyys ja hidas, jopa kolmen kuukauden mittainen, puoliintumisaika maaperässä.

## Lähteet
Het vind

**Het vind** on ruotsalaislaulaja Marie Fredrikssonin syyskuussa 1984 julkaistu esikoisalbumi.

## Kappaleet

; A-puoli
#
#
#
#
#

; B-puoli
#
#
#
#
#

## Tekijät
### Muusikot
*Marie Fredriksson – laulu, syntetisaattorit (3, 5), syntetisaattorisoolot (6, 10), taustalaulut (6)
*Hasse Olsson – kosketinsoittimet
*Nane Kvillsäter – kitarat, kitarasoolot (5)
*Pelle Sirén – kitarat, kitarasoolot (4, 6)
*Backa Hans Eriksson – bassokitara
*Pelle Andersson – rummut, taustalaulut (9)
+
*Lasse Lindbom – akustinen kitara (3), lyömäsoittimet (6), taustalaulut (6, 7, 9, 10)
*Niklas Strömstedt – taustalaulut (7, 9, 10)

### Tuotanto
*Lasse Lindbom – tuotanto
*Björn Boström – äänitys
*Calle Bengtsson – valokuva
*Kjell Andersson – ulkoasu

## Lähteet
Olli Larjo

**Olli Larjo** (s. 1964 Kuhmoinen) on hämeenlinnalainen kuvanveistäjä. Hän on toiminut hämeenlinnalaisen Aimokoulun tuntiopettajana. Yksityisnäyttelyitä Larjo on pitänyt vuodesta 1993 lähtien. Larjo on ollut perustamassa Hämeenlinnaan taiteilijayhteisö Taidekasarmia.

## Julkisia teoksia
* Tiitiäisen satupuisto, Näsinpuisto Tampere 2014
* Auringon piirissä, Hämeenlinnassa 2007-2016: kolme teosta yhdessä kirjailija Olli Jalosen ja kuvanveistäjä Anssi Taulun kanssa.

## Teoskuvia

Tiedosto:Olli Jalonen Olli Larjo Anssi Taulu Musta aurinko 2007.jpg|Auringon piirissä / Musta aurinko 2007
Tiedosto:Olli Jalonen Olli Larjo Anssi Taulu Punainen aurinko 2007.JPG|Auringon piirissä / Punainen aurinko 2007
Tiedosto:Sininen aurinko 2.jpg|Auringon piirissä / Sininen aurinko 2016
Tiedosto:Haitula1.JPG|Haitula-sarjan osa 2014
Tiedosto:Haitula2.JPG|Haitula-sarjan osa 2014
Tiedosto:Haitula3.JPG|Haitula-sarjan osa 2014
Tiedosto:Haitula4.JPG|Haitula-sarjan osa 2014
Tiedosto:Haitula5.JPG|Haitula-sarjan osa 2014
Tiedosto:Haitula6.JPG|Haitula-sarjan osa 2014
Tiedosto:Haitula7.JPG|Haitula-sarjan osa 2014
Tiedosto:Haitula8.JPG|Haitula-sarjan osa 2014


## Lähteet
Realm

**Realm Technologies Oy** on suomalainen ohjelmistoyritys, jonka kehittämä alusta on suunniteltu yritysten sisäisen tiedon hyödyntämiseen asiakastyössä. Realmin avulla käyttäjät voivat muun muassa automatisoida työnkulkuja, luoda dokumentteja ja löytää vastauksia tekoälyn avulla. Vuonna 2023 perustetun Realmin pääkonttori on Helsingissä, ja siihen ovat sijoittaneet useat tunnetut teknologiayrittäjät. Yhtiö on yksi Suomen ja Euroopan lupaavimmista startup-yrityksistä.

## Historia
Mikko Mäntylä, Miika Huttunen ja Johan Jern perustivat Realmin vuonna 2023. Mäntylä ja Huttunen tutustuivat toisiinsa työskennellessään kasvuyritystapahtuma Slushin johdossa. Jern on puolestaan työskennellyt useissa yhdysvaltalaisissa teknologiayhtiöissä, kuten Stripe ja Pipe.

Slushilla työskennellessään Mäntylä havaitsi, että yrityksen sisäinen tiedonhaku oli huomattavasti vaikeampaa kuin hakukoneen käyttäminen internetissä. Hän alkoi pohtia ongelmaa tulevien yhtiökumppaneidensa kanssa, ja he päättivät perustaa yrityksen ratkaistakseen työyhteisöjen sisäiseen tiedonhakuun liittyvät haasteet. Alkuvaiheessa perustajat kehittivät tuotettaan tiiviissä yhteistyössä ensimmäisten asiakkaidensa kanssa. Asiakastyön myötä he huomasivat, että yleisen tiedonhaun sijaan tuotteelle oli suurin tarve toiminnoissa, joissa työntekijät työskentelevät suorassa vuorovaikutuksessa asiakkaiden kanssa. Vähitellen Realm erikoistui tekoälyratkaisuksi myynti-, asiakaspalvelu-, asiakkuus- ja ratkaisutiimeille.

Realm onnistui keräämään taakseen poikkeuksellisen vahvan sijoittajajoukon aikaisessa vaiheessa. Kesäkuussa 2024 yhtiö kertoi keränneensä 1,7 miljoonan euron pre-seed-rahoituskierroksen. Kierroksen pääsijoittajana toimi Lifeline Ventures. Lisäksi yhtiöön sijoittivat useat tunnetut eurooppalaiset teknologiayrittäjät, kuten Supercellin Ilkka Paananen, Woltin Miki Kuusi, Zalandon Robert Gentz, Aivenin Oskari Saarenmaa ja Smartlyn Kristo Ovaska.

## Tuotteet
Realm kehittää alustaa, joka yhdistää yrityksen sisäiset tietolähteet, kuten dokumentit, viestintäkanavat ja CRM-järjestelmät, yhteen käyttöliittymään ja tehostaa niiden hyödyntämistä tekoälyn avulla. Realmin avulla käyttäjät voivat muun muassa nopeuttaa tarjouspyyntöihin ja tietoturvakyselyihin vastaamista, luoda tekoälyagentteja esimerkiksi myynnin työnkulkujen automatisoimiseksi sekä hakea tietoa kaikista yrityksen järjestelmistä esimerkiksi asiakaspalvelutehtävien tueksi. Alusta hyödyntää useita markkinoiden johtavia suuria kielimalleja, kuten OpenAI-tutkimuskeskuksen GPT-malliperhettä.

## Tunnustuksia

* Wired valitsi Realmin yhdeksi Euroopan sadasta lupaavimmasta startup-yrityksestä vuonna 2024.
* Talouselämä valitsi Realmin yhdeksi kymmenestä Suomen lupaavimmasta startup-yrityksestä vuonna 2025.
* EU-Startups valitsi Realmin yhdeksi kymmenestä Suomen lupaavimmasta startup-yrityksestä vuonna 2025.

## Lähteet
Kirkkopuisto (Hyvinkää)

**Kirkkopuisto** on Hyvinkäällä vuonna 1961 valmistuneen kirkon juurella sijaitseva puisto. Puisto kuului yhdessä Parantolanpuiston kanssa alun perin vuonna 1896 perustetun Hyvinkään parantolan tonttiin ulkoilupuistona parantolan asiakkaille. Puistoalue säilyi parantolan yksityiskäytössä talvisotaan asti, jolloin pommituksissa vaurioitunut parantola lopetti toimintansa. Nykyisessä Kirkkopuistossa on vielä jonkin verran jäljellä parantolan aikaista puustoa.

Nykyiset Kirkkopuisto ja Parantolanpuisto muodostettiin vuoden 1946 asemakaavalla ja alue siirtyi kaupungin omistukseen vuonna 1950. Kirkkopuisto on ollut pääasiassa luonnontilaista, mutta 1970-luvulla aluetta rakennettiin puistomaisemmaksi. Donnerinkadun ja kirkon puoleiset reunat ovat kuitenkin edelleen metsämäisiä. Kirkkopuistossa on arvokasta kasvillisuutta, kuten siro, kapealehdykkäinen pihlajaristeymä, alppiruusuja sekä leveälehtinen muunnos sinikuusamasta. Kirkkopuiston merkitys oleskelupuistona on korostumassa Kirjastoaukion vapaan alueen pienennyttyä.

## Lähteet
Uuden Musiikin Lokakuu

**Uuden Musiikin Lokakuu** on suomalainen nykymusiikkifestivaali, joka järjestetään vuosittain Oulussa lokakuussa. Tapahtumaa järjestää Nykymusiikkiseura Lokakuu ry. 

## Taiteelliset johtajat
Ensimmäisinä vuosina 2005 ja 2006 festivaalilla ei ollut vielä erikseen nimettyä taiteellista johtajaa. Festivaalin toiseksi taiteelliseksi johtajaksi vuosille 2025-2026 nimitetty Eriikka Maalismaa menehtyi äkillisesti joulukuussa 2024.

* 2007-2008: Olli Roman
* 2009-2010: Sakari Raappana & Jukka Ruohomäki
* 2011-2012: Olli Roman & Jukka Ruohomäki
* 2013-2015: Markku Korhonen & Jouko Tötterström
* 2016-2018: Veli Kujala
* 2019-2022: Maria Puusaari
* 2023-2024: Anna-Sofia Anttonen & Tuomas Kettunen
* 2025-2026: Eriikka Maalismaa & André de Ridder

## Mestarikurssin opettajat
Festivaalin yhteydessä on järjestetty sävellyksen kansainvälistä mestarikurssia vuodesta 2017 alkaen.

* 2017: Markus Fagerudd
* 2018: Juhani Nuorvala
* 2019: Ville Raasakka
* 2020: Riikka Talvitie
* 2021: Kalevi Aho
* 2022: Kaija Saariaho
* 2023: Carola Bauckholt
* 2024: Andrew Norman
* 2025: Brigitta Muntendorf

## Lähteet

## Aiheesta muualla
* Festivaalin kotisivu
* Aikaisempien festivaalien ohjelmat ja nettisivut
Foudroyant (1929)

**Foudroyant** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Bordeaux'sta Dyle et Bacalanilta, missä köli laskettiin 28. heinäkuuta 1927. Alus laskettiin vesille 24. huhtikuuta 1929 ja otettiin palvelukseen 10. lokakuuta 1930.

## Palvelus
Alus joutui 1. kesäkuuta 1940 Gravelinesin edustalla Junkers Ju-87 Stuka syöksypommittajien maaliksi, jolloin siihen osui neljä pommia. Alus kaatui ja upposi, jolloin sai surmansa 20 miehistönjäsentä.

## Lähteet
*
*
* 

### Viitteet